CELEX: 62008CA0076
Language: hu
Date: 2009-09-10 00:00:00
Title: C-76/08. sz. ügy: A Bíróság (második tanács) 2009. szeptember 10-i ítélete — Európai Közösségek Bizottsága kontra Máltai Köztársaság (Tagállami kötelezettségszegés — Elfogadhatóság — A vadon élő madarak védelme — 79/409/EGK irányelv — Tavaszi vadászat — Tilalom — A védelmi rendszertől való eltérés — Más kielégítő megoldás hiányára vonatkozó feltétel — Jogos bizalom)

7.11.2009   
            
            
               HU
            
            
               Az Európai Unió Hivatalos Lapja
            
            
               C 267/16
            
         A Bíróság (második tanács) 2009. szeptember 10-i ítélete — Európai Közösségek Bizottsága kontra Máltai Köztársaság
   (C-76/08. sz. ügy) (1)
   
   (Tagállami kötelezettségszegés - Elfogadhatóság - A vadon élő madarak védelme - 79/409/EGK irányelv - Tavaszi vadászat - Tilalom - A védelmi rendszertől való eltérés - „Más kielégítő megoldás” hiányára vonatkozó feltétel - Jogos bizalom)
   2009/C 267/27
   Az eljárás nyelve: angol
   
      Felek
   
   
      Felperes: az Európai Közösségek Bizottsága (képviselők: D. Recchia, D. Lawunmi és P. Oliver meghatalmazottak)
   
      Alperes: Máltai Köztársaság (képviselők: S. Camilleri, D. Mangion meghatalmazottak és J. Bouckaert advocaat)
   
      Tárgy
   
   Tagállami kötelezettségszegés — A vadon élő madarak védelméről szóló, 1979. április 2-i 79/409/EGK tanácsi irányelv (HL L 103., 1. o.; magyar nyelvű különkiadás 15. fejezet, 1. kötet, 98. o.) 9. cikkének megsértése — Az irányelv által a fürjek és a vadgerlék tavaszi vadászatát engedélyező eltérés biztosítása érdekében megállapított feltételek be nem tartása.
   
      Rendelkező rész
   
   
               1.
            
            
               A Máltai Köztársaság — mivel a 2004-es, 2005-ös, 2006-os év tekintetében a 2003. április 14-i 807/2003/EK tanácsi rendelettel és a 2007-es év tekintetében a 2006. november 20-i 2006/105/EK tanácsi irányelvvel módosított, a vadon élő madarak védelméről szóló, 1979. április 2-i 79/409/EGK tanácsi irányelv 9. cikkének (1) bekezdésében meghatározott feltételek betartása nélkül engedélyezte a fürj (Coturnix coturnix) és a vadgerle (Streptopelia turtur) vadászatának megnyitását a 2004-es, 2005-ös, 2006-os és 2007-es évben a tavaszi időszak során — nem teljesítette az irányelvből eredő kötelezettségeit.
            
         
               2.
            
            
               A Bíróság a Máltai Köztársaságot kötelezi a költségek viselésére.
            
         
      (1)  HL C 92., 2008.4.12.